Εκπαιδευτικό υλικό επαυξημένης πραγματικότητας για την πρωτοβάθμια εκπαίδευση: αντιλήψεις εκπαιδευτικών
Creators: name: Κωνσταντινίδης, Κωνσταντίνος Δημητρίου
Publisher: name: Aristotle University of Thessaloniki
Year: 2017
Subjects: Επαυξημένη πραγματικότητα
Αντιλήψεις εκπαιδευτικών
Τεχνολογίες της επικοινωνίας και των πληροφοριών
Augmented reality
Teachers' perceptions
Information and communication technology

description: Σκοπός της παρούσας εργασίας ήταν η διερεύνηση των αντιλήψεων εκπαιδευτικών πρωτοβάθμιας εκπαίδευσης για τη χρήση και αξιοποίηση εκπαιδευτικού υλικού επαυξημένης πραγματικότητας στη σχολική τάξη. Για τις ανάγκες της διερεύνησης, σχεδιάστηκε και υλοποιήθηκε μελέτη βασισμένη στην πραγματοποίηση ατομικών ημι-δομημένων συνεντεύξεων με εκπαιδευτικούς πρωτοβάθμιας εκπαίδευσης στη διάρκεια των οποίων παρουσιάστηκε ενδεικτικό υλικό επαυξημένης πραγματικότητας. Η έρευνα πραγματοποιήθηκε στα τέλη του ακαδημαϊκού έτους 2015-2016 και σε αυτή συμμετείχαν δώδεκα εκπαιδευτικοί (7 γυναίκες, 5 άνδρες). Οι αφηγήσεις, οι περιγραφές και τα σχόλια των εκπαιδευτικών απο-πλαισιώθηκαν και ανα-πλαισιώθηκαν με όρους ποιοτικής ανάλυσης περιεχομένου. Σύμφωνα με τα αποτελέσματα που προέκυψαν, οι εκπαιδευτικοί δεν ήταν εξοικειωμένοι με τον όρο «επαυξημένη πραγματικότητα» και τις δυνατότητες για εκπαιδευτική αξιοποίηση εφαρμογών αυτού του τύπου. Ωστόσο, οι αρχικές τους εκτιμήσεις σχετικά με τα χαρακτηριστικά που θα λάμβανε η αξιοποίηση υλικού επαυξημένης πραγματικότητας στην τάξη ήταν ιδιαίτερα θετικές. Αντιλαμβάνονταν τις εφαρμογές επαυξημένης πραγματικότητας ως ενδιαφέρουσες, εντυπωσιακές και χρήσιμες, και εξέφρασαν την επιθυμία να τις αξιοποιήσουν σε μελλοντικές διδασκαλίες. Θεώρησαν πως η χρήση τους θα μπορούσε να διευκολύνει τη βαθύτερη κατανόηση του περιεχομένου της διδασκαλίας, παρέχοντας περισσότερα ερεθίσματα στους μαθητές. Παράλληλα, σημείωσαν πως οι μαθητές θα δέχονταν με ενθουσιασμό την χρήση τέτοιου υλικού στο σχολικό πλαίσιο. Οι εκπαιδευτικοί συζήτησαν ακόμη την επίδραση που θα μπορούσε να έχει η αξιοποίηση αυτής της τεχνολογίας στο σχεδιασμό και την συγγραφή των σχολικών εγχειριδίων, σημειώνοντας, ωστόσο, πως η χρήση της δεν είναι απαραίτητη. Παράλληλα ανέδειξαν δυσκολίες που σχετίζονται με τη χρήση υλικού επαυξημένης πραγματικότητας και αναφέρθηκαν στην γενικότερη αξιοποίηση των τεχνολογιών της πληροφορίας και της επικοινωνίας (Τ.Π.Ε) στη διδασκαλία και την μάθηση. Οι αντιλήψεις τους για τη χρήση ψηφιακών μέσων και υλικών, όπως ήταν αναμενόμενο, συσχετίζονταν με τις εκτιμήσεις τους για τη χρήση εφαρμογών επαυξημένης πραγματικότητας στο σχολείο. Σύμφωνα με τις περιγραφές τους, οι ΤΠΕ, χρησιμοποιούνται καθημερινά τόσο κατά την προετοιμασία της διδασκαλίας, όσο και κατά τη διάρκεια της διδασκαλίας, λαμβάνοντας συχνά το ρόλο του εποπτικού μέσου ή/και του βοηθητικού εργαλείου. Η χρήση τους συνίσταται κυρίως στην προβολή οπτικοακουστικού υλικού. Οι συμμετέχοντες σημειώνουν τη θετική επίδραση που έχει η χρήση ψηφιακών μέσων στην πρόκληση της προσοχής και τη διατήρηση του ενδιαφέροντος των μαθητών, αν και οι χρήσεις που περιέγραφαν ήταν κυρίαρχα παθητικές και δεν προϋπέθεταν την ενεργό εμπλοκή των μαθητών. Η χρήση των ΤΠΕ κάνει τη διδασκαλία πιο ελκυστική, πιο «ζωντανή» και, σε αναλογία με τις εφαρμογές επαυξημένης πραγματικότητας, μπορεί να πραγματοποιηθεί σε όλα τα μαθήματα του προγράμματος σπουδών. Τέλος, οι εκπαιδευτικοί τόνισαν ιδιαίτερα τα προβλήματα που συνδέονται με την αξιοποίηση οποιουδήποτε μέσου στη σχολική πρακτική, με βασικότερο εμπόδιο την ελλιπή υλικοτεχνική υποδομή των σχολικών μονάδων.
description: This dissertation aims at investigating primary teachers' perceptions of augmented reality applications in education, as well as their perspectives towards the use of augmented reality software in the classroom. For fulfilling this purpose, am empirical study was designed and conducted by the end of the academic year 2015-2016. Semi-structured interviews were carried out with twelve primary education teachers (7 females and 5 males), after being presented with sample material from a number of augmented reality applications, related to education. According to the data gathered, teachers were not aware of the term “augmented reality” and unfamiliar with the potential of using such applications in education. However, after being presented with a number of relevant applications, their initial evaluation of the benefits of using such material in-class was very positive. The applications demonstrated were perceived as interesting, impressive and useful, and teachers expressed the willingness to use them in their instruction. They believed that these applications could assist in acquiring deeper understanding of the content and that students would perceive with great enthusiasm the use of such material in school. Moreover, teachers discussed the effect that the application of this technology could have in the process of designing and creating school textbooks, noting however, that such a use is neither vital, nor necessary. They also described a number of difficulties related to the actual use of augmented reality in class, while referring to the general use of Information and Communication Technologies (ICT) in teaching and learning. As expected, their views about ICT were associated with their perspectives on the use of augmented reality technology in school. They mentioned that they themselves use ICT mainly as auxiliary tools and on a daily basis, in order either to prepare their lessons, or during the teaching process. The in-class use they described consisted mainly of presenting audiovisual content. Participant teachers noted the positive effects of using ICT tools on students’ motivation, even though the uses they illustrated did not entail an active engagement of students in the process. Using ICT makes teaching more attractive, more “alive” and, as with the augmented reality applications, can be used in any curriculum subject. Finally, teachers emphasized the problems concerned with the use any type of ICT tool at school, the biggest obstacle being the lack of appropriate infrastructure.